《老马》
清代·宫尔劝

东郊老骕骦，瘦骨自昂藏。谁惜成功大，翻怜识路长。

空群思冀北，临阵怯沙场。伏枥年年事，堪回烈士肠。

作者简介：（1688—1765）清山东高密人，字九叙，晚号怡云。康熙五十二年举人。自恩乐知县累擢至布政使，始终服官云南。所至兴利除弊，平反冤狱。恩乐旧属土司，尔劝为第一任流官，所征钱粮，较原额减少十之五六，受地方人士称赞。晚年侨寓嘉兴。有《南溟集》。